OpenLLM-France/wikimedia huggingface dataset:
# Hair (filma)

Hair (euskaraz Ile) 1979ko Miloš Forman txeko-estatubatuar zinema zuzendariaren musikal filma bat da. Berez, Gerome Ragni eta James Radoren izen berdineko 1969ko Hair musikalan oinarritua dago. Bertan, John Savage, Treat Williams eta Beverly D'Angelo aktoreek antzeztu zuten.
Atzerritar filma onenaren César Sarirako izendatua izen zen.
Filma honetako soinu bandan entzun litezkeen Aquarius, Good Morning Starshine eta Let the Sunshine in abestiak aski ezagun egin dira, gaur egun jada hippie belaunaldiaren ikur bilakatu direlarik.

## Argumentua

Oharra: Atal honek istorio osoa edo amaiera argitzen du.
1967. urtea AEB, Claude (John Savage) Vietnamgo Gerrara eramango duen Estatubatuar Armadan izen emateko New York hirira iritsi berria den mutil gaztea da. Baina hiri hartara iritsi bezain laister hippie talde bat ezagutu eta bere bizitzaren ikuspuntua aldatuko da. Egun horien ondoren, Berger (Treat Williams) ezagutu, Sheila (Beverly d'Angelo) neska gazteaz maitemindu eta erabaki garrantzitsu bat hartu beharko du: Vietnamera joan edota munduko bakearen alde borrokatu.

## Aktoreak

* John Savage: Claude Bukowski
* Treat Williams: Berger
* Beverly d'Angelo: Sheila
* Annie Golden: Jeannie
* Donnie Dacus: Woof
* Dorsey Wright: Hud
* Cheryl Barnes: Huden neskalaguna
* Adrienne King: Dantzaria

## Abestiak

Nahiz eta jatorrizko musikaleko "My Conviction" eta "The Air" abestiak ez zituzten sartu, gainontzeko abestiak filmaren ekintzarekin bat etortzeko zenbait moldaketa txiki egin zitzaizkien.
* Aquarius (**)
* Sodomy
* Donna/Hashish
* Colored Spade
* Manchester
* Abie Baby/Fourscore
* I'm Black/Ain't Got No
* Party Music
* I Got Life
* Frank Mills
* Hair
* L. B. J.
* Electric Blues/Old Fashioned Melody
* Hare Krishna
* Where Do I Go?
* Black Boys
* White Boys
* Walking in Space
* Easy to be Hard
* 3-5-0-0
* Good Morning Starshine
* What a Piece of Work is Man
* Somebody to Love
* Don't Put it Down
* The Flesh Failures/Let the Sunshine in

## Ikus gainera

* Hair musikala

## Kanpo estekak

* Hair filmaren IMDBko fitxa irakurgai (Ingelesez)
* Hair filmaren trailer edo iragarkia ikusgai. Youtube.com (Ingelesez)
* Datuak: Q757156
# Güsten

Güsten Alemaniako hiri-udalerri bat da, Saxonia-Anhalt estatuan. Azken zentsuaren arabera 4.038 biztanle zituen, 36,16 kilometro koadroko azaleran.

## Kanpo estekak

* Datuak: Q246502
* Multimedia: Güsten / Q246502
# Gütenbach

Gütenbach Alemaniako udalerria da. Baden-Württemberg estatuan dago, [[Schwarzwald-Baar barrutia|Schwarzwald-Baar]] barrutian. 2014an 1.174 biztanle zituen 18,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q81429
* Multimedia: Gütenbach / Q81429
# Güttingen

Güttingen Suitzako udalerria da. Turgovia kantonamenduan dago, Kreuzlingen barrutia barrutian. 2014an 1,591 biztanle zituen 9,5 kilometro koadrotan banatuta.

## Mugakideak

Honako udalerri hauekin egiten du muga:
Langrickenbach Sommeri

## Demografia

| Urtea | Biztanleak |
| 1850 | 780 |
| 1900 | 917 |
| 1950 | 970 |
| 1980 | 1.024 |
| 1990 | 1.102 |
| 2000 | 1.308 |

## Klima

Datu klimatikoak (Güttingen (1981-2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.9 | 4.5 | 9.6 | 14.0 | 18.9 | 21.9 | 24.3 | 23.6 | 19.1 | 13.6 | 7.1 | 3.8 | 13.6 |
| Batez besteko tenperatura (ºC) | 0.4 | 1.2 | 5.1 | 8.8 | 13.5 | 16.6 | 18.7 | 18.1 | 14.2 | 9.8 | 4.4 | 1.6 | 9.4 |
| Batez besteko tenperatura minimoa (°C) | -2.3 | -2.0 | 1.0 | 3.8 | 8.2 | 11.5 | 13.5 | 13.3 | 10.1 | 6.4 | 1.7 | -0.9 | 5.4 |
| Pilatutako prezipitazioa (mm) | 53 | 52 | 64 | 71 | 100 | 102 | 108 | 96 | 87 | 71 | 69 | 75 | 947 |
| Prezipitazio egunak (≥ 1.0 mm) | 9.5 | 8.5 | 10.7 | 10.4 | 11.3 | 11.9 | 11.5 | 10.8 | 9.5 | 9.1 | 9.7 | 10.7 | 123.6 |
| Elur egunak (≥ 1.0 cm) | 3.6 | 3.4 | 1.7 | 0 | 0 | 0 | 0 | 0 | 0 | 0 | 1.2 | 2.8 | 12.7 |
| Eguzki orduak | 47 | 80 | 141 | 183 | 212 | 223 | 251 | 222 | 156 | 97 | 53 | 38 | 1702 |
| Hezetasuna (%) | 84 | 80 | 75 | 72 | 73 | 74 | 74 | 77 | 81 | 85 | 86 | 85 | 79 |
| Iturria: MeteoSwiss ||||||||||||||

## Erreferentziak

* ↑ MeteoSwiss. Climate Norm Value Tables. .

## Kanpo estekak

* Datuak: Q66317
* Multimedia: Güttingen TG / Q66317
# Güstrowko jauregia

Güstrowko jauregia (alemanez: Schloss Güstrow) Pizkunde garaiko eraikina da. Güstrown dago, Rostock barrutiaren hiriburua, Alemaniako Mecklenburg-Aurrepomerania estatuan. Gaur egun museoaren eta kulturgunearen erabilera ematen zaio. Ulrich III.ak 1558an eraiki zuen. Güstrowren hiri zaharretik eta harresietatik gertu dago. Jauregiak XVI. mendeko apaingarriak erakusten ditu. Ondoan, Barroko estiloko zaindariaren etxea dago.

## Historia

Pizkundeko jauregi hau Erdi Aroko beste baten gainean egin zen. Ulrich III.ak 1558an eraiki zuen. Franciscus Pahr maisu-eraikitzailea izan zen, estilo desberdinak nahastuz: italiarra, frantsesa eta alemana; ezaugarri hau berritzailea izan zen oso.
1657an, Gustavo Adolfo, Güstrowko azken dukea, Charles Philippe Dieussart arkitektua kontratatu zuen. Helburua jauregiari aire modernoago ematea zen. Garai horretan zaindariaren etxea eta jauregiko zubia eraiki ziren, biak barrokoko estiloan. 1817tik 1950era, dukearen kontrola amaituta, etxalde moduan Mecklemburgoko langileei ostatu emateko erabili zen. 1963tik 1978ra jauregia berreskuratzeko lanak aurrera eraman ziren, berriro ere eraikinari jatorrizko handitasuna emateko.

## Ezaugarriak

Jauregiak laukizuzen itxura du. Güstrowko leinua Magdalena Sybillaren heriotzarekin gertatu zen eta, ondoren, altzariak beste tokietara eraman ziren. Eraikinaren alde batean ondo kontserbatuta dauden margolan flamenkoarrak ikus daitezkeen. Halaber, ondo kontserbatutako antzokia dago eta bertan ere margolan interesgarriak ikus daitezke. Jatorrizko estukoko sabaiak ere oso ondo daude. Interesgariak direa ere Oturuntzen gelan gordetzen diren ehiza-eszenak, grabatzaile herberetarren kobrez egindako lanetan oinarrituta. Badira ere Erdi Aroko logelak eta haietan garaiko objektuak erakusten dira. Azpimarratzekoak dira Lucas Cranach Zaharraren margolanak harrerako logeleetan.
Jauregiaren inguruan oso lorategi zaindua ezagutu daiteke.

## Museoa

Museoak Elixabete Sofia Mecklenburgekoaren familiarekin lotutako erakusketa finkoa erakusten du. Halaber, kontzertuak eta beste erakusketak antolatzen dira.

## Kanpo loturak

* (Alemanez):Museoaren webgunea.
* Datuak: Q2241369
* Multimedia: Schloss Güstrow / Q2241369
# Gütersloh

Gütersloh Alemaniako udalerria da. Ipar Renania-Westfalia estatuan kokatuta dago, [[Gütersloh barrutia|Gütersloh]] barrutian. 2014an 95.507 biztanle zituen 112,02 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q3771
* Multimedia: Gütersloh / Q3771
* Webgune ofiziala
# Günzburg

Günzburg Alemaniako Bavaria estatu libreko Suabiako eskualde administratiboko hiria da. Günzburg Günzburg barrutiaren hiriburua da. Günz ibaia Danubiora isurtzen den lekuan dago.

## Historia

Hiria erromatarrek sortu zuten 70eko hamarkadan. K.a. "Guntia" gaztelu gisa, Danubioko muga defendatzeko. Erromatar Inperioaren amaieran alemaniar herriaren lurraldea zen. Erdi Aroan, Habsburgo Etxearen inperioaren zati zen, Presburgoko Ituna arte, handik aurrera Bavariakoa zelarik. Günzburgen izena Parisko Garaipen Arkuan grabatuta dago, Napoleonen bataila bat gogoratzeko.

## Ondare arkitektonikoa

Günzburgeko monumenturik interesgarrienak, alde zaharretik aparte, 1736 eta 1741 artean eraikitako eliza (Frauenkirche) eta Reisenburg gaztelua dira, Habsburgoko Etxeak gaur egun Alemania den tokian eraikitako gaztelu bakarra. Legoland jolas-parkea, ia osorik Legoko blokeekin eraikia, hiritik kilometro gutxira dago.

## Pertsonaia ospetsuak

Hiri hau oso ospetsua da Josef Mengele naziaren jaioterria zelako, Peronen gobernuak Argentinan errefuxiatutako gerra kriminal ohia.

## Auzoak

* Deffingen
* Denzingen
* Leinheim
* Nornheim
* Reisensburg
* Riedhausen
* Wasserburg

## Iruditegia

* Günzburg 1918aren inguruan.
* Alde Zaharreko dorrea.
* Eliza katolikoa.
* Elizaren aldarea.
* Legoland sarrera.

## Erreferentziak

* ↑ https://www.guenzburg.de/en/history-future/city-history/

## Kanpo estekak

* (Alemanez)(Ingelesez):Udalerriaren webgune ofiziala.
* (Alemanez)(Frantsesez)(Ingelesez):Legoland parkearen webgune ofiziala.
* Datuak: Q489685
* Multimedia: Günzburg / Q489685
# Günzburg barrutia

Günzburgeko barrutia, Alemaniako Bavaria estatuko barruti bat da. Barruti mugakideak, iparraldetik hasita eta erloju orratzen zentzuan, honako hauek ditu: Dillingeneko barrutia, Augsburgeko barrutia, Unterallgäuko barrutia eta Neu-Ulmeko barrutia Bavariako estatuan eta Baden-Württemberg estatuko Alb-Donauko barrutia eta Heidenheimeko barrutia.

## Historia

Goi Erdi Aroan, Burgauko konderriak gobernatu zuen eskualdea. 1213an, Bergeko jaunek erosi zuten konderria, ordutik, Berg-Burgau bezala ezagutu zena, baina alboko leinu honetako azken gobernaria 1301ean hil zen, eta Burgau (orain margraverri mailara igoa), Austriaren exklabe bihurtu zen. XVII. mendearen hasieran, hiriburua, Burgautik Günzburgera pasa zen, baina margraverriak izena mantendu zuen. Germaniako Erromatar Inperio Santua 1806an desagertu zenean, margraverria desagertu egin zen, eta honek hartzen zuen eskualdea, Bavariak bere lurraldera erantsi zuen.
Barruti hau, 1972an sortu zen, antzinako Günzburg eta Krumbach barrutiak elkartu ondoren. Günzburgek, bere hiri barruti estatusa galdu zuen eta barruti berriko hiriburua bihurtu zen.

## Geografia

Danubio ibaiak eta honen ibaiadarrek bereizten dute barruti hau. Danubio, barrutiaren iparraldereneko zatitik igarotzen da, Günzburg eta Leipheim hiriak igaroz. Hegoaldetik datozen zenbait ibaiadar hartzen ditu, horien artean Biber ibaia, Günz ibaia eta Mindel ibaia. Barrutiak hartzen duen eremuaren zati handi bat, basoz josia dago; barrutiaren lurraldearen ekialdeko herena, Augsburgeko Mendebaldeko Basoen Natura Parkearen zati da.

## Herriak eta udalerriak

Barruti hau, 6 herriz, 7 azokaz, 21 udalerriz eta 2 alde udalerri gabez osatua dago. Honako hauek:
Herriak
* Burgau
* Günzburg
* Ichenhausen
* Krumbach
* Leipheim
* Thannhausen
Azokak
* Burtenbach
* Jettingen-Scheppach
* Münsterhausen
* Neuburg an der Kammel
* Offingen
* Waldstetten
* Ziemetshausen
Udalerriak
* Aichen
* Aletshausen
* Balzhausen
* Bibertal
* Breitenthal
* Bubesheim
* Deisenhausen
* Dürrlauingen
* Ebershausen
* Ellzee
* Gundremmingen
* Haldenwang
* Kammeltal
* Kötz
* Landensberg
* Rettenbach
* Röfingen
* Ursberg
* Waltenhausen
* Wiesenbach
* Winterbach
Alde udalerri gabeak
* Ebershauser-Nattenhauser Wald
* Winzerwald

## Erreferentziak

* ↑ https://www.statistikdaten.bayern.de/genesis/online/data?operation=abruftabelleBearbeiten&levelindex=1&levelid=1456342035278&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-001r&auswahltext=%23Z-01.01.2015&nummer=6&variable=2&name=GEMEIN&werteabruf=Werteabruf
* ↑ https://www-genesis.destatis.de/genesis/online/?operation=abruftabelleBearbeiten&levelindex=2&levelid=1456207962460&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-0002&auswahltext=%23Z-31.12.2013&werteabruf=Werteabruf

## Kanpo estekak

* Datuak: Q10412
* Multimedia: Landkreis Günzburg / Q10412
# Güster

Güster Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 1.230 biztanle zituen 7,78 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632351
* Multimedia: Güster / Q632351
# Güstrow

Güstrow ( alemanez ahoskatua, / ˈɡʏstʁo /; latinez, Gustrovium) Mecklenburg-Aurrepomeraniako hiria da, Alemaniako ipar-ekialdean, Rostock barrutiko hiriburua (Rostock bera barrutirik gabeko hiria da).
2012an 28.600 biztanle zituen, Mecklenburg-Aurrepomeraniako zazpigarren hiri handiena bihurtuz. 2006tik Güstrow-ek Barlachstadt atzizki ofiziala du.
Hiria Güstroweko jauregi errenazentistagatik eta Baltikoko katedral gotikoagatik (edo adreiluzkoa), Ernst Barlach-en Aingeru Flotatzailearen eskultura batekin, ezaguna da.

## Geografia

Güstrow hiria 45 km-ra dago Rostocketik hegoaldera, Nabel ibaiaren (Warnow ibaiaren adarra) ondoan. Bützow-Güstrow ubidea (alemanez Bützow-Güstrow-Kanal) Warnow-rekin lotura nabigagarria da ibaiko turistek ere erabiltzen dutena.
Udalerriak 5 aintzira (Inselsee, Sumpfsee, Parumer See, Grundloser See eta Gliner See) eta inguruko hainbat baso ditu.

## Etimologia

Güstrow izena polaberazko Guščerov hitzetik dator eta "musker lekua" esan nahi du.

## Jende ospetsua

* Joachim Daniel von Jauch (1688-1754), jeneral nagusia eta arkitekto barrokoa.
* Harry Lehmann (1924-1998), fisikako Max Planck domina.
* Ulrich Neckel (1898-1928), Pour le Mérite domina Lehen Mundu Gerran pilotu gisa.
* Erwin Rostin (1907-1942), U-Boot-eko komandantea.
* Ernst Barlach (1870-1938), eskultore eta idazle espresionista.

## Hiri senidetuak

* Ribe, Danimarka
* Valkeala, Finlandia
* Kronshagen, Alemania
* Gryfice (Greifenberg), Polonia
* Neuwied, Alemania

## Erreferentziak

* ↑ Ernst Eichler: Städtenamenbuch der DDR. Leipzig 1988, p. 125.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q16147
* Multimedia: Güstrow / Q16147
# Herminia Domínguez Martínez

Herminia Domínguez Martínez (Buñuel, Nafarroa Garaia, 1917ko urtarrilaren 1a - Donostia, Gipuzkoa, 1936ko abuztuaren 6a) 36ko Gerran Herri milizietan eta Euskal milizia antifaxistetan parte hartu zuen. Frentean hil zen.

## Bizitza

Errepublikaren defendatzailea zen Herminia. 19 zituen bizia galdu zuenean. Borrokan hil zen. Donostiatik hurbil. 1936ko uztailaren 22tik 28ra matxinatuekin borrokatu zen Donostiako kaleetan, Usandizaga kaleko zaintaldeko kidea zen. Matxinatuak garaituak izan zirenean Euskal milizia antifaxistekin jarraitu zuen borrokan, zauritua gertatu zen, Donostiako ospitalean hil zen.

## Erreferentziak

* ↑ www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-09-17).
* ↑ «Euskal Memoria:-Euskal Memoriako blogak» www.euskalmemoria.eus (Noiz kontsultatua: 2024-09-17).

## Kanpo estekak

* Datuak: Q126726572
# Hermilio Alcalde del Río

Hermilio Alcalde del Rio (Villamediana, Palentzia, 1866-Torrelavega, Kantabria, 1947), ia 50 urtez, Torrelavegako Arte eta Lanbideen Eskolako zuzendari bezala aritu zen arkeologo espainiar bat izan zen.

## Biografia

Hermiliok, bere aktibitate arkeologikoa, 1902an hasi zuen, Augusto González de Linaresekin Altamirako leizera joan zenean. 1903an, bere kabuz, labar-pinturadun Kantabriako leize ugariren aurkikuntza hasten du, horien artean, Hornos de la Peñako leizea, Covalanasko leizea, La Hazako leizea, Santianeko leizea, La Clotildeko leizea, La Meazako leizea eta El Pendoko leizeko labar grabatuak.
Asturias ekialdean ere lan egin zuen, non El Pindaleko leizeko, Mazaculos IIko leizeko, El Quintanaleko leizeko eta La Lojako leizeko pintura eta grabatu multzoak eta Peña Manileko Gazteluko indusketa aurkitu zituen. Hugo Obermaier eta P. Wernertekin batera, La Pasiegako leizearen mendebaldeko zatia, C galeria aurkitu zuen 1911n. Hermilioren ikerketak emandako informazio kopurua, ikaragarria da, baina, honetaz gain, 1906an, Santanderreko probintziako historiaurreko leizeetako grabatu eta pinturak: Altamirako leizea, Covalanaseko leizea, Hornos de la Peñako leizea, El Castillo leizea argitaratu zuen, eta, aurrerago, Les cavernes de la région cantabrique (Espagne) bezalako beste argitalpen batzuetan parte hartu zuen, Henri Breuil eta Lorenzo Sierrarekin batera. Azken lan honek, gaur egun, Kantauriar Eskualdeko paleolitoko labar arteari buruzko funtsezko lan bat izaten jarraitzen du.
Alcalde del Riok, Rasineseko Haraneko leizea, Hornos de la Peñako leizea eta El Castillo leizea bezalako paleolitoko aztarnategiak industu zituen, lanok, Alberto I.a Monakokoak eta Pariseko Institut de Paléontologie Humainek finantzatuak izan zirelarik.
Alcaldek, Natura Historiaren Errege Elkartearen fundazioan parte hartu zuen, Lorenzo Sierra eta Jesús Carballorekin batera.
Lehen Mundu Gerraren hasieraren ondorioz, Alcalde del Riok bere lan arkeologikoa utzi zuen. Alcalderen erretiroarekin eta Institut de Paléontologie Humaineren lanen gelditzearekin, Kantabriako historiaurreko ikerketa, ia erabat geldi egon zen 1950eko hamarkada ondo sartu arte.
* Datuak: Q616247
* Multimedia: Hermilio Alcalde del Río / Q616247
# Herminia Aburto Colihueque

Herminia Aburto Colihueque (1910-1992) Maputxe etniako ekintzaile izan zen, XX. mendearen lehen erdian jaioa. Bere herrialdeko hautaketa batean kargu publiko baterako hautagai gisa aurkeztu zen maputxe herriko lehen emakumea izan zen. Gainera, Araucana Yafluayin Emakumeen Elkarteko lehendakaria eta Araucana Federazioko idazkaria izan zen.

## Familia eta gaztaroa

Herminia Aburto Manuel Aburto Panguilefen (1922 eta 1940 urteetan Araucana Federazioaren sortzaile eta lehendakaria) eta Abelina Colihueque Lemunaoren (biak maputxeen etniakoak) alaba izan zen.
Gurasoek sustatu eta lagundu egin zioten betidanik prestakuntza eta instrukzioa jarrai zezan, eta, beraz, garai hartako emakume maputxe —eta ez maputxe— askok ez bezala, Herminiak hezkuntza jaso zuen. Modu pribilegiatuan ikasi zuen irakurtzen eta idazten, eta horrek politikan aktiboki parte hartzera eraman zuen, Araucanako Federazioan sartu zen, erakundeko idazkari eta dokumentu-erredaktore gisa (1933-1938). (1933-1938). Araucana Korporazioaren zuzendaritzaren partaide ere izan zen.

## Ibilbide politikoa

1935ean, Aburto Colihueque Temucoko erregidore izateko hautagai independente gisa aurkeztu zen urte horretako udal hauteskundeetan —emakumeen sufragioa gauzatu zen lehen hautaketa—, baina ez zuten hautatu. .
Horrela, Txileko lehen emakume maputxea izan zen hauteskunde publikoko kargu batera aurkeztu zena
1938an Sociedad Femenina Araucana Yafluayin elkarteko presidente hartu zuen, emakumeen maputxeen lehen elkarteetako bat, 1937an sortua. Erakunde horrek Araucanoko Biltzar Nazionalean parte hartu zuen 1939ko apirilean. Urte horretan bertan, maputxeen ordezkaritzan parte hartu zuen —Chepo Antimán, Colilla Marilla eta Marihuán Rapimánekin batera—, eta Txileko Emakumeen Emantzipazioaren Aldeko Mugimenduarekin (MEMCH) bildu zen. 1940ko hamarkadatik aurrera, Aburto Colihueque Valparaíso hirian kokatu zen, eta geroago Santiagon.
   Araukaniarrak antolatuta, beren interesen aldarrikapenen alde eta hitz egiteko eta botoa emateko eskubidea konkistatzeko borrokatuko dute, gure herrialdeko emakume txiletarrak bezala
   Herminia Aburto. Juventud Araucana

## Erreferentziak

* ↑ Alfredo, Seguel. (2023-12-04). «Recuerdan a Herminia Aburto Colihueque: La primera mujer mapuche candidata a un cargo público en Chile» El Ciudadano (Noiz kontsultatua: 2024-05-08).
* ↑ Participación y políticas de mujeres indígenas en América Latina. Flacso-Sede Ecuador, 94 or..
* ↑ Hernández, Publicado por Hortensia. Herminia Aburto Colihueque primera mujer mapuche candidata a elecciones municipales. (Noiz kontsultatua: 2024-05-08).
* ↑ Zavala San Martín 2010, 195 orr. .
* ↑ mdelreal. (2017-11-21). «Mujeres Bacanas | Herminia Aburto (1933-1940)» Mujeres Bacanas (Noiz kontsultatua: 2024-05-08).
* ↑ Intelectuales indígenas piensan América Latina. Abya Yala, 253 or..
* 1 2 Zavala San Martín 2010, 196 orr. .
* ↑ «Pluralismo y despliegue territorial» patrimonioygenero.dibam.cl.

## Bibliografia

* Zavala San Martín, Ximena. (2010). Herminia Aburto Colihueque. Corporación Humanas, 190-199 or. ISBN 9789568555184..

## Kanpo estekak

* Datuak: Q28927077
# Herminia Arrate

Herminia Arrate Ramírez (Santiago, 1896ko uztailaren 1a - 1941eko martxoaren 12a), Txileko artista eta margolaria izan zen.

## Biografia

Miguel Arrate Larraín koronelaren eta Delia Ramírez Molinyren alaba, Eleuterio Ramírez koronelaren biloba zen, Ozeano Bareko Gerrako heroia. Arte Ederren Eskolan ikasi zuen, eta Fernando Álvarez de Sotomayor, Juan Francisco González eta Pablo Burchard-en ikasle izan zen. 1927an ikasketa bidaia bat egin zuen Europara, Europako zentro artistikoak bisitatuz, besteak beste, Portugal, Espainia, Frantzia, Alemania, Italia eta Suitza, eta horrek estetika garaikideari eta garaiko abangoardiari buruzko ikuspegi zabala eskaini zion. 1928an, urte hartako Arte Ederren Museoko Saloi Ofizialean egon zen artistetako bat izan zen, Ana Cortés, Ximena Cristi, Maruja Pinedo, Augusto Barcia eta Israel Roarekin batera, horiek guztiak ospetsuak pinturaren abangoardiako ikuspegia proposatzeagatik, Arte Ederren sektore kontserbadoreenek gogor kritikatu zutena.
Herminia Arrate Txileko Artearen Historian egotea urria da, pinturara dedikatzen baitzen etenaldietan (denbora laburrean egon zen herrialdean, 1929az geroztik atzerrian bizi zenez gero Carlos Dávila txiletar diplomazialarekin ezkondu zen). Horrez gain, bere ibilbidean zehar ez zituen koadro asko margotu. Hori dela eta, ez da 13ko belaunaldian edo Montparnasse taldean sartu. 1941ean, bat-batean hil ondoren, 1942an, artista garrantzitsuen talde batek, besteak beste, bere Arte Ederren Eskolako irakaslea zen Pablo Burchard-ek, bere lankideek Luis Vargas Rosas eta Julio Ortiz de Zárate, eta bere lagunek Vicente Huidobro eta David Alfaro Siqueiros, besteak beste; atzera begirako erakusketa bat antolatu zuten bere lan artistikoa omentzeko, eta bertatik bere lanak tokiko eszenan estimazio eta ikusgarritasun handiagoa lortu zuen.
Era berean, bere senarrak (Carlos Dávila) emakume batek Erakustokietan aurkeztutako talde piktoriko onenaren saria ezarri zuen. Herminia Arrate de Dávil sariaren araudia Txileko Unibertsitateko Arte Fakultateak 1942ko urriaren 7ko saioan onartu zuen, eta Don Carlos Dávilaren izenean 6.200 peso dohaintza ezarri zuen, pintore nabarmena gogoratzeko.

## Erreferentziak

* ↑ Romera, Antonio. Historia de la pintura chilena. Santiago de Chile, Editorial del Pacífico, 1951. p. 179.

## Kanpo estekak

* Datuak: Q9003179
# Gratien Gélinas

Gratien Gélinas (Saint-Tite, Quebec, 1909ko abenduaren 8a - Montreal, Quebec, 1999ko martxoaren 16a) kanadar antzerkigilea izan zen.

## Biografia

Eragin handia izan zuen Quebeceko eta Kanadako kulturan. Haren antzerki-lanik ospetsuena Tit-Coq (1948) da; berak idatzia, gidatua eta antzeztua eta Kanada frankofonoko lehen obra modernotzat hartua. Bigarren Mundu Gerra bukatu ondoren, etxera itzuli eta emaztegaia beste batekin ezkonduta aurkitzen duen gizon baten istorioa da.
Beste lan batzuk: Bousille et les justes (1959) eta Hier les enfants dansaient (1966).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1380793
* Multimedia: Gratien Gélinas / Q1380793
# Gratiot (Ohio)

Gratiot Ohioko herri bat da. Licking konderrian kokatua dago. 2010ean 221 biztanle zituen, 0,34 kilometro koadrotan banatuta.

## Ikus, gainera

* Licking konderria

## Kanpo estekak

* Datuak: Q2496126
* Multimedia: Gratiot, Ohio / Q2496126
# Gratia

Gratia Errumaniako udalerri bat da, Teleorman konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q422702
* Multimedia: Category:Gratia / Q422702
# Gratangen

Gratangen Norvegiako udalerria da. Troms konderrian kokatua dago. 313.13 km² ditu eta 1.168 biztanle ditu.

## Mugakideak

Honako udalerri hauekin egiten du muga:
Lavangen Narvik Municipality $^{(en)}$ Skånland Ibestad Tjeldsund

## Kanpo estekak

* Datuak: Q175704
* Multimedia: Gratangen / Q175704